Illustrazzjonijiet minn Guev Design L-ewwel kelma li nsibu fid-Duttrina u Patti hi agħtu widen (ara Doctrine and Covenants 1:1 ). Dan ifisser "isimgħu bl-intenzjoni li tobdu." Li nagħtu widen ifisser li "nisimgħuh"—li nisimgħu x'jgħid is-Salvatur u mbagħad noqogħdu attenti għall-kunsill tiegħu. F'dawk iż-żewġ kelmiet— "Isimgħuh "—Alla jgħidilna kif jista' jkollna s-suċċess, il-ferħ, u l-hena f'din il-ħajja. Aħna għandna nisimgħu kliem il-Mulej, nagħtu widen tiegħu, u noqogħdu attenti għal dak li qalilna! Fejn nistgħu mmorru biex nisimgħuh? Nistgħu mmorru fl-iskrittura. Aħna nistgħu nisimgħuh ukoll fit-tempju. Aħna nisimgħuh ukoll b'aktar ċarezza hekk kif nirraffinaw l-abbiltà tagħna biex nagħrfu s-suġġerimenti tal-Ispirtu s-Santu. U, finalment, aħna nisimgħuh hekk kif nagħtu widen tal-profeti, tal-veġġenti, u r-rivelaturi. X'jiġri hekk kif b'aktar intenzjoni tisimgħu, tagħtu widen, u toqogħdu attenti għal dak li qal is-Salvatur u Hu x'inhu jgħidilkom issa permezz tal-profeti tiegħu? Inwegħidkom li intom tkunu mberkin b'aktar qawwa biex tiffaċċjaw it-tentazzjoni, it-taqbid, u d-dgħjufija. Inwegħidkom mirakli fir-relazzjonijiet tal-familja, u fil-ħidma ta' kuljum tagħkom. U nwegħidkom li l-kapaċità tagħkom biex tħossu l-ferħ tikber anke jekk it-taqlib jiżdied f'ħajjitkom. F'Ħajjitkom Kif għallem il-President Russell M. Nelson, aħna "nagħtu widen" meta nisimgħu u nimxu wara t-tagħlim li nirċievu mingħand il-Mulej u l-qaddejja tiegħu. X'tistgħu tagħmlu biex f'ħajjitkom tagħtu widen aħjar ta' kliem il-Mulej? © 2020 minn Intellectual Reserve, Inc. All rights reserved. Approvazzjoni bl-Ingliż: 6/19. Approvazzjoni tat-traduzzjoni: 6/19.